Suomen Tolkien-seura Kontu ry:n hallituksen kokous 7/2024

Paikka: Etäkokous Google Meet -sovelluksessa

Aika: torstaina 1.8.2024 klo 19

Läsnä: Olli Pitkänen, Taru Heikkinen, Eetu Hämäläinen, Susanna Keinänen, Liisa Kujala, Päivi Marttila, ~~Mikko Nikkilä~~, Nienna Lagus (saapui kohdassa 8), Miikka Uotila, Sonja Virta (sihteeri)

1. Kokouksen avaus

Puheenjohtaja avasi kokouksen klo 19.07.

2. Laillisuus ja päätösvaltaisuus

Todettiin kokous lailliseksi ja päätösvaltaiseksi.

3. Esityslistan hyväksyminen

Lisättiin Sihteerin valinta kohdaksi 4.

4. Sihteerin valinta

Valittiin Sonja Virta kokouksen sihteeriksi.

5. Posti

Eetu Hämäläiselle ei ole tullut postia, ja Olli Pitkäselle on tullut vain jokin mainossähköposti.

6. Aiemmin käsiteltyjä asioita

Suomenlinna-piknik: Piknikillä la 15.6.2024 oli hyvin väkeä.

Saksanmatka: Seuran nimissä on viety Saksan Tolkien-seuralle lahjaksi kaksi kirjaa eli *Hobitti* Tove Janssonin kuvituksella ja saksankielinen *Kalevala*, mitkä maksoivat yht. n. 50 €. Reissu meni hyvin. Ensi kesän The Miittiin saattaa tulla saksalaisia vieraita. The Miitin paikka pitää varata heti hallituksen vaihduttua. Kävijät suunnittelevat raporttia tapahtumasta johonkin seuran julkaisuun.

Paneeli John Howen näyttelyn yhteydessä Tampereella ti 9.7.2024: Susanna Keinänen edusti seuraa Inspired by Tolkien -paneelissa ja vei muille panelisteille kukkia ja kortit. John Howelle vietiin seuran värityskirja-Legolas.

7. Tulevat miitit

The Miitti: Taru Heikkinen tekee ruokatilauksen alkuviikosta. Miittipaikan vuokra on 900 €, mikä on viimevuotista korkeampi. Osallistumismaksuista on tulossa 1085 €, joten miitti tullee olemaan hiukan tappiollinen. Rahastonhoitajan mukaan ei ole huolta, vaikka miitti meneekin vähän tappiolle, sillä talousvuosi on plussan puolella. Ensikertalaisia on tulossa mukavasti sekä koko miitin ajaksi että päivävierailun ajaksi. Miittien osallistujamäärät ovat tämän vuoden aikana nousseet. Myyntitavarat inventoidaan miitissä.

Syysmiitti- ja Vuosijuhlamiittipaikat on varattu.

8. Toimintasuunnitelma

Käsiteltiin toimintasuunnitelmaluonnos vaalikokouksen hyväksyttäväksi.

9. Budjetti

Käsiteltiin budjetti vaalikokouksen hyväksyttäväksi. Päätettiin esittää vaalikokoukselle jäsenmaksut seuraavasti:

Perusjäsenyys: 22 euroa
Perhejäsenyys: 15 euroa
Kannattajajäsenyys: 50 euroa

10. Alkusyksyn tapahtumat

Teatterimatka Taru Sormusten herrasta -näytelmään Tampereen teatterissa 31.8.2024: Ruokailu halukkaille varattu Plevnaan näytelmän jälkeen. The Miitissä voisi taiteilla tengwarilla kirjoitetut kortit näytelmän työryhmälle. Myös kukkia voisi antaa.

Kirjaston tapahtuma Tampereen Metso-kirjastossa 14.9.2024: Seuralta tulossa puolen tunnin slotti filmatisoinneista, lukupiiri ja myyntipöytä. Kuvastaja-voittajakirjoja voisi laittaa esille myyntipöydän lähelle.

11. Muut esiin tulevat asiat

Ehdotettiin, että hallituksen jäsenillä ei olisi miiteissä lainkaan nakkeja: Miittien osallistujamäärät ovat olleet nousussa, ja hallituslaiset tekevät vapaaehtoistyötä vuoden aikana muutenkin. Tämä voisi myös houkutella ihmisiä hallitukseen. Jätetään asiasta päättäminen seuraavalle hallitukselle.

Tällä hetkellä alkoholi ei ole sallittu Seuran miiteissä. Toisin kun takavuosina, nykyään harvemmin on alaikäisiä miittaajia ilman huoltajaa paikalla. Ehdotettiin, että alkoholikielto poistettaisiin ja korvattaisiin se sillä, että tapahtumassa ei saa olla päihtyneenä. Huomautettiin, että on melko vähän tapahtumia, joihin alaikäiset pääsevät. Ehdotettiin, että miittien alaikäraja (huoltajan luvalla) nostettaisiin 14 ikävuodesta 16 ikävuoteen. Mietittiin seurakuntien vuokrausehtoja alkoholin käytön suhteen – ainakaan Hollolan seurakunnalla ei rajoituksia ole – ja miten mahdollinen alkoholin tarjoilusta ilmoittaminen viranomaisille toimii.

Ehdotettiin puolen päivän seminaaria syksylle 2025 esimerkiksi Keskustakirjasto Oodiin Helsinkiin.

Mietittiin, että pienemmissä leirikeskuksissa pidettävissä miiteissä jäsenet saisivat ilmoittautua jo ennen ei-jäseniä – mutta toisaalta on hyvä, että uudet pääsevät mukaan.

Mikäli Legolakseen ei saada vastaisuudessakaan toimituskuntaa, niin Hobittilan Sanomiin voisi sisällyttää esim. artikkeleita, miittiraportteja tai muuta sisältöä. Esimerkiksi Nienna Lagus voisi kirjoittaa Kuvastaja-ehdokkaista ja -voittajasta. Miittiraportin tai -päiväkirjan tekeminen voisi olla yksi miittinakki.

Internet-sivulla on paljon vanhentunutta sisältöä ja relevanttia asiaa puuttuu. Sivujen päivittäminen olisi ajankohtaista. Hallituksen pöytäkirjat kaudelta 2022–2023 puuttuvat internet-sivuilta kokonaan. Olli Pitkänen muistuttaa tuolloista sihteeriä Janne Seppästä asiasta.

Hallituksesta ovat jäämässä Olli Pitkänen ja Mikko Nikkilä. Sonja Virta voi olla varajäsen tai jäädä pois. Uusia hallitukseen tulijoita on tällä hetkellä tiedossa kolme.

Mikäli hallituslaisilla on ehdokkaita uusiksi kunniajäseniksi, niin ehdottakoon lomakkeella, johon on linkki Vihreässä lohikäärmeessä.

12. Seuraava kokous

Seuraava kokous on uuden hallituksen järjestäytymiskokous, jonka ajankohta päätetään uuden hallituksen valitseminen jälkeen. Vaalikokous taas pidetään 10.8.2024 klo 14 Särsjärven leirikeskuksessa. Taru Heikkinen ottaa tietokoneen miittiin mukaan, jotta saadaan kokoukseen etäyhteys.

13. Kokouksen päätös

Puheenjohtaja päätti kokouksen klo 21.05.